NaiveNeuron/SloPal huggingface dataset:
Horváthová, Eva, poslankyňa NR SR (2023-05-09):
Dajte, prosím, hlasovať o pozmeňujúcom návrhu pána poslanca Mareka Krajčího.
Jasaň, Viliam, poslanec NR SR (2011-09-14):
Ja som reagoval na to, že ho nepočúvali títo ľudia.
Benčík, Ján, poslanec NR SR (2021-04-01):
Veľmi správne tu zaznelo, že tu ide v podstate o medicínsky a právnický problém. V oblasti medicíny sa budem vždy skôr riadiť odporúčaniami absolventa skutočnej, reálnej lekárskej fakulty, napríklad pána Mareka Krajčího, ako nejakého facebookového doktora Bromhexin and vodka. Čo sa týka oblasti práva, dám si povedať od kolegov Vetráka alebo Dostála, a nie od nejakého mladíka, ktorý kedysi tak intenzívne hlásal do sveta svoju túžbu po splynutí s Alahom či obcovanie s Alahom. Pred nami sú veľkonočné sviatky. Je to najväčší kresťanský sviatok, ale ako sviatky blížiacej a prebúdzajúcej sa jari a prebúdzajúcej sa prírody ju oslavujú aj neveriaci. Tieto sviatky sú spojené u nás s mimoriadnou mobilitou, mimoriadnou intenzitou stretávania sa ľudí, rodinnými návštevami, polievačkami, šibačkami, preto sa domnievam, že akékoľvek uvoľnenie opatrení teraz práve v tejto predveľkonočnej dobe by malo mimoriadne tragické následky. A kvôli tomu prosím všetkých váhajúcich koaličných, ale aj opozičných poslancov, aby zvážili a napriek tomu, že chápem ich výhrady, aby predsa len zahlasovali za predĺženie núdzového stavu. (Potlesk.)
Laurenčík, Milan, podpredseda NR SR (2021-05-04):
Prosím, prezentujme sa a hlasujme o návrhu pána spravodajcu. (Hlasovanie.) Prítomných 127, za 97, proti 5, zdržalo sa 25, hlasovali všetci. Konštatujem, že Národná rada sa uzniesla o tom, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehôt na prerokovanie. Nech sa páči, pán spravodajca.
Štefanec, Ivan, poslanec NR SR (2010-12-02):
Ďakujem pekne pán podpredseda. Ctené dámy, vážení páni, milí hostia, dovoľte mi informovať vás, že Národná rada pridelila návrh skupiny poslancov týmto výborom Národnej rady: Výboru Národnej rady pre financie a rozpočet, Ústavnoprávnemu výboru Národnej rady a Výboru Národnej rady pre sociálne veci. Uvedené výbory prerokovali predmetný návrh zákona v stanovenom termíne. K predmetnému návrhu zákona zaujali výbory Národnej rady tieto stanoviská. Odporúčanie pre Národnú radu návrh schváliť s pozmeňujúcimi a doplňujúcimi návrhmi takto: Výbor Národnej rady pre financie a rozpočet dňa 18. novembra, ústavnoprávny výbor dňa 24. novembra a Výbor Národnej rady pre sociálne veci dňa 18. novembra. Spoločná správa obsahuje sedem pozmeňovacích návrhov. Gestorský výbor odporúča o návrhoch výborov Národnej rady, ktoré sú uvedené v tejto spoločnej správe hlasovať spoločne, s návrhom gestorského výboru, schváliť. Gestorský výbor odporúča Národnej rade celý návrh skupiny poslancov schváliť s pozmeňujúcimi a doplňujúcimi návrhmi. Gestorský výbor určil mňa za spoločného spravodajcu výborov. Ďakujem pekne. Pán predsedajúci, otvorte, prosím, rozpravu.
Blanár, Juraj, podpredseda NR SR (2022-12-07):
Pán poslanec Baránik s faktickou poznámkou.
Laššáková, Jana, podpredsedníčka NR SR (2015-05-28):
Vážené panie poslankyne, páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Chcem poprosiť pánov ministrov, aby prišli do rokovacej sály, pretože začína hodina otázok a odpovedí, aby sme mohli začať. Ďakujem pekne. Poslanci položili do včera do 12.00 hod. 28 otázok na predsedu vlády a na členov vlády 9 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Robert Fico sa písomne z rokovania o tomto bode programu ospravedlnil, svojím zastupovaním poveril podpredsedu vlády a ministra financií Petra Kažimíra, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda vlády.
Fecko, Martin, poslanec NR SR (2023-05-18):
Ďakujem pekne, pán predseda. Týmto by som chcel v mene predkladateľov požiadať o presunutie termínu hlasovania o tlači č. 1386, bod 72, zákon o poľovníctve, a to na nasledujúcu novú schôdzu. Dôvod...(Prerušenie vystúpenia predsedajúcim.)
Danko, Andrej, podpredseda NR SR (2024-04-23):
Na vystúpenie pána poslanca štyri faktické. Prvý, poslanec Michelko.
Kondrót, Maroš, poslanec NR SR (2018-10-17):
Vážený pán predsedajúci, v rozprave vystúpil jeden poslanec opakovane. Bolo podaných päť pozmeňujúcich a doplňujúcich návrhov, ktoré teda, podotýkam, že mi neodovzdal v rozpore s rokovacím poriadkom a nemám ich doteraz. Pán predsedajúci, najskôr je ale potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci rozpravy.
P. Paška, predseda NR SR: (2009-06-30):
(Hlasovanie.) 121 prítomných, 16 za, 87 proti, 18 sa zdržalo. Neschválili sme bod 71.
Pellegrini, Peter, predseda NR SR (2024-02-08):
Prezentujme sa a hlasujeme o bode číslo 205 druhého pozmeňujúceho návrhu poslanca Galka. (Hlasovanie.) Prítomných 126, za 15, proti 76, zdržalo sa 34, nehlasoval 1 poslanec. Návrh sme neschválili.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 135 poslancov, za 113, proti 5, zdržalo sa 16, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Baláž, Radovan, poslanec NR SR (2018-09-13):
Myslíte, že všetci študenti volili fašistov? (Reakcie z pléna, prerušenie vystúpenia predsedajúcim.)
Hrnčiar, Andrej, podpredseda NR SR (2017-05-09):
Otváram všeobecnú rozpravu, do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Ústne sa prihlásil pán poslanec Galek. Nech sa páči.
Grendel, Gábor, podpredseda NR SR (2021-11-24):
S reakciou na faktické poznámky, pán poslanec Jarjabek.
Poliačik, Martin, poslanec NR SR (2019-02-06):
Ďakujem veľmi pekne, pani predsedajúca. No, viete, pán poslanec Hrnko, aby si ľudia mohli vážiť štát, tak si musí byť najprv čo vážiť. Musí to byť rešpektovateľná sieť inštitúcií, ktoré reprezentujú nejaké hodnoty, stoja za nimi a na ktoré sa dá spoľahnúť. Musí to byť inštitúcia, každá jedna z nich, kde napríklad keď je niekto plagiátor, tak odstúpi, keď niekto má odrobených ledva 13 a pol roka, tak sa nehrá na to, že má 15. Lebo kým nenapĺňame obsahom to, čo štát má reprezentovať, tak potom je úplne jedno, akým ľudia spôsobom zaobchádzajú so štátnymi symbolmi. A k tomu, čo ste hovorili, mám otázku. Tá veľká vec za vami, spĺňa vaše podmienky na štátny znak, alebo nie? Pretože mnohí odborníci, ktorí mne o nej rozprávali, hovorili, že nespĺňa zákonné podmienky, hlavne kvôli tomu, že jednotlivé časti toho znaku jednoducho nie sú vo farbách, ktoré by mali mať. A teraz podľa vašej novely zákona budeme musieť zvesiť štátny znak v parlamente, alebo ho nebudeme musieť zvesiť?
Pčolinský, Peter, podpredseda NR SR (2023-06-22):
Pán poslanec Kočiš, faktická.
Glváč, Martin, podpredseda NR SR (2019-03-28):
S reakciou, poslankyňa Dubačová.
P. Paška, predseda NR SR: (2007-11-28):
(Hlasovanie.) 142 prítomných, 80 za, 54 proti, 8 sa zdržalo. Návrh sme postúpili do tretieho čítania. Pristúpime k tretiemu čítaniu. Otváram v rámci neho rozpravu. Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. A budeme hlasovať, pán spravodajca.
P. Miššík, poslanec: (2007-10-19):
A ešte snáď jedna poznámka. Robíme fetiš z cestovania na súdy. Prosím vás, naozaj takúto vážnu tému nemôžeme posudzovať len podľa tzv. dostupnosti súdov. Toto nie je len o dostupnosti súdov, toto je skôr naozaj o špecializácii, rýchlejšom rozhodovaní, na čo máme rozdielne názory. Ďakujem.
E. Bauer, poslankyňa: (2003-10-31):
Nech sa páči, pán predseda, dajte hlasovať.
Hrušovský, Pavol, predseda NR SR (2012-02-29):
Pán poslanec Štefanec.
P. Paška, predseda NR SR: (2009-10-28):
(Hlasovanie.) 127 prítomných, 93 za, 8 proti, 25 sa zdržalo, 1 nehlasoval. Návrh sme schválili. V prvom čítaní teraz pán poslanec Jozef Mikuš uvedie hlasovanie o návrhu poslanca Štefanca na vydanie zákona č. 222 o dani z pridanej hodnoty. Je to tlač 1280.
Žiga, Peter, podpredseda NR SR (2024-01-31):
Pán poslanec Štefunko.
Danko, Andrej, predseda NR SR (2017-12-13):
Pán poslanec Budaj.
Figeľ, Ján, podpredseda NR SR (2014-09-18):
Ďakujem pekne. Nech sa páči zaujať miesto pre navrhovateľov. Teraz prosím člena výboru pre ľudské práva a národnostné menšiny pána poslanca Zoltána Daniša, aby informoval Národnú radu o výsledku prerokovania tejto správy vo výbore. Nech sa páči.
Bugár, Béla, podpredseda NR SR (2011-03-30):
Na faktické poznámky chce reagovať pán predseda Národnej rady. Nech sa páči.
Žiga, Peter, podpredseda NR SR (2024-09-11):
Prosím, prezentujme sa a hlasujme. (Hlasovanie.) 143 prítomných, 77 za, 65 sa zdržalo, 1 nehlasoval. Konštatujem, že sme schválili vládny návrh novely zákona č. 106/2004 o spotrebnej dani z tabakových výrobkov . Keďže sme vyčerpali všetky hlasovania, ktoré sme mali v rámci tohto hlasovacieho bloku, budeme pokračovať v riadnom rokovaní po päťminútovej prestávke. Ďakujem. (Prestávka.)
Hrnčiar, Andrej, podpredseda NR SR (2018-10-18):
Opozičným poslancom, opozičným poslancom.
E. Vestenický, poslanec: (2009-02-04):
Nedá mi neštipnúť trošku do radov tých, ktorí tak často konštatujú a poukazujú, keď tu niekto chýba. Pozrite sa, koľko ľudí z tejto ľavej strany je momentálne prítomných, aby sa vyjadrilo k problematike zákona, ktorý je hádam jeden z najužitočnejších pre formovanie mladej generácie a pre zabezpečenie populácie tejto republiky. Podívajte sa len na to. Som presvedčený o tom, že tento zákon bude ku cti parlamentu, na prospech spoločnosti, a, pani poslankyňa Damborská, mňa si presvedčila, pani profesorka, určite toto podporím. Ďakujem.
P. Hrušovský, predseda NR SR: (2003-09-10):
(Hlasovanie.) Prítomných je 131 poslancov, za 99, proti 9, zdržalo sa 22, nehlasoval 1. Návrh sme schválili. Prosím ďalší návrh, pán poslanec. A. Hajduk, poslanec: Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený vládny návrh na prerokovanie výborom: Ústavnoprávnemu výboru Národnej rady, Výboru Národnej rady pre hospodárstvo, privatizáciu a podnikanie, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu a Výboru Národnej rady pre pôdohospodárstvo. Ďalej aby za gestorský výbor určila hlasovaním Výbor Národnej rady Slovenskej republiky pre pôdohospodárstvo s tým, že určené výbory vládny návrh zákona prerokujú v termíne do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky.
J. Brocka, poslanec: (2009-10-28):
Keďže predseda vlády Robert Fico do dnešného dňa nekonal, skupina poslancov Národnej rady podáva opätovne návrh na odvolanie ministra Igora Štefanova. Pán predsedajúci, nepatrí sa, aby sme viacerí hovorili naraz. Môžem vás poprosiť, aby ste kolegov... (Veľký ruch v sále.)
V. Veteška, podpredseda NR SR: (2004-10-26):
Ľ. Navrátilová, poslankyňa: Ďakujem za slovo...
Danko, Andrej, podpredseda NR SR (2023-11-21):
Na vystúpenie pána poslanca šesť faktických poznámok. Pán poslanec Szalay.
B. Bugár, podpredseda NR SR: (2004-09-22):
Otváram rozpravu a zároveň vás chcem informovať, že písomne som dostal prihlášku dvoch pánov poslancov, za klub poslancov Smeru od pána poslanca Pašku, predsedu výboru, nech sa páči, máte slovo, a ďalší je potom za klub KDH pán poslanec Bielik, predseda garančného výboru. Nech sa páči.
Figeľ, Ján, podpredseda NR SR (2013-01-31):
Ďakujem pánovi ministrovi, vyčerpali sme čas určený na hodinu otázok. Ďakujem všetkým členom vlády za účasť na tomto bode programu. Vyhlasujem krátku trojminútovú prestávku. Budeme pokračovať v rokovaní schôdze. (Prestávka.) (Po prestávke.)
Hrnčiar, Andrej, podpredseda NR SR (2016-10-19):
Ďakujem. Na vystúpenie pani ministerky sú dve faktické poznámky. Nech sa páči, pán poslanec Baránik.
Blaha, Ľuboš, podpredseda NR SR (2024-05-03):
Na vaše vystúpenie, pani poslankyňa, evidujem jednu faktickú poznámku. Pani poslankyňa Ingrid Kosová, nech sa páči, máte slovo.
Ritomská, Mária, poslankyňa NR SR (2012-09-13):
Ďakujem pekne. Ja by som sa chcela takto spýtať: Vlastne je problém, keď teda ministerstvo zdravotníctva o tejto problematike nemá vedomosti, bola by možnosť nejakú spoluprácu nadviazať s ministerstvom zdravotníctva? Ako z mojej strany by som rada ponúkla spoluprácu, nakoľko teda táto problematika... By som vám aj doniesla materiály k tomu. Je to možné? Ďakujem.
Blanár, Juraj, podpredseda NR SR (2023-02-17):
Pán poslanec Blcháč s faktickou poznámkou na pána poslanca Filipa Kuffu.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 141 poslancov, za 64, proti 7, zdržalo sa 69, nehlasoval 1. Uvedený návrh sme neschválili.
Kočiš, Eduard, poslanec NR SR (2023-02-09):
Veľmi pekne ďakujem za slovo, pán predsedajúci. Pani kolegyňa, nemyslím si, že príspevok pri narodení štvrtého dieťaťa nejakým zvláštnym spôsobom ovplyvní výšku populácie na Slovensku alebo počet narodených detí v Slovenskej republike či už za rok 2023, alebo roky budúce. Momentálna výška príspevku pri narodení dieťaťa je nejakých, pri tom štvrtom dieťati je 150 euro, chcete to dať, aby aj pri narodení štvrtého dieťatka bol 830 eur. Beriem a vnímam to ako naozaj dobrý nápad, ako zaujímavú myšlienku, ale ten, kto chce mať štvrté dieťa, ten sa naozaj nepozerá na to, či ten príspevok vo výške 830 euro dostane, alebo nedostane. Ak niekto, ak nejaká rodina sa rozhodne, že má dve-tri deti a chce mať ešte jedno, štvrté dieťa, pretože sa na to cítia, že to dieťatko bez problémov vychovávajú alebo vychovajú, tých 830 euro, to nie je pre nich motivácia. Motivácia to však môže byť v určitých segmentoch a v určitých skupinách obyvateľstva, ktoré to naozaj môžu poňať ako veľmi zaujímavý prídavok do rodinného rozpočtu. Čiže z tohto ja mám dosť takú obavu, alebo vnímam to dosť tak rozpačito, aj keď naozaj ten vplyv na štátny rozpočet nemusí byť nejaký veľký, bavíme sa o nejakej sume 1,3 mil. eur. Ale hovorím, tá moja obava je namieste, pretože ako hovorím, ak rodina chce mať štvrté dieťa, nebude pozerať, či ten príspevok pri narodení dieťatka bude ako, v rovnakej výške ako pri narodení prvého, druhého, tretieho dieťaťa, ale hovorím, sú na Slovensku rodiny, ktoré na toto pozerajú špekulatívne a výsostne špekulatívne, čiže moja obava, si myslím, že bude namieste, a bolo by dobre sa zamýšľať nad tým, aby nejaký princíp alebo spôsob zásluhovosti bol zachovaný aj pri vyplácaní príspevku pri narodení štvrtého dieťaťa. Ďakujem pekne.
T. Cabaj, poslanec: (2001-09-04):
Národná rada Slovenskej republiky v súlade s § 19 zákona č. 276/2001 Z. z. o regulácii v sieťových odvetviach a o zmene a doplnení niektorých zákonov A. schvaľuje návrh kandidátov Národnej rady Slovenskej republiky na vymenovanie za členov regulačnej rady Úradu pre reguláciu sieťových odvetví na prvé funkčné obdobie a vymenovať všetkých 9 tak, ako sme na tu tému jednak hovorili aj na poslaneckom grémiu a čo bola v podstate zhoda, že by sme nedelili v tomto uznesení tie návrhy na 6 rokov, 4 roky a 2 roky, ale predložili návrh pánu prezidentovi všetkých 9 kandidátov, ktorí spĺňali náležitosti. To znamená, že v tom bode A schvaľuje – pokračovalo by sa potom už len menami – Fedora Borošku, Alojza Glinského, Petra Požára, Dušana Dianišku, Karola Dvoráka, Dušana Holoubka, Petra Čarakčieva, Györgya Hívesa a Františka Šveca. A bod B už by pokračoval ďalej, teda poveruje predsedu Národnej rady predložiť prezidentovi Slovenskej republiky návrh kandidátov Národnej rady na vymenovanie za členov regulačnej rady Úradu pre reguláciu sieťových odvetví na prvé funkčné obdobie. Zároveň predkladám procedurálny návrh, aby sa o tomto návrhu hlasovalo ako o celku a hlasovalo sa verejne.
Blaha, Ľuboš, podpredseda NR SR (2023-12-18):
Pán poslanec Vladimír Ledecký.
Laurenčík, Milan, podpredseda NR SR (2022-06-28):
S faktickou poznámkou teraz vystúpi pán poslanec Miloš Svrček, nech sa páči.
Ľ. Petrák, poslanec: (2010-06-10):
Druhá poznámka. Kde sú príčiny toho stavu, ktorý je? Sú v klimatických zmenách a, čo je vážnejšia vec, v zanedbávaní systematickej práce na úpravách povodí od roku 1989. Vy a vaša vláda bola predstaviteľom toho, kto tvrdil, že trh vyrieši všetko. Trh sa správal aj pri úprave povodí tak, že sa tie povodia reálne neupravovali. Je to obrovské ignorantstvo aj Dzurindových vlád pri realizácii protipovodňových opatrení v predchádzajúcich rokoch. Ak si spomeniem na slová bývalého ministra životného prostredia za vašich vlád Lászlóa Miklósa, tak viem, že ten sa opätovane každoročne sťažoval, že prostriedky, ktoré idú na protipovodňové opatrenia, sú hlboko, hlboko nedostačujúce. A vtedy ste sa neozývali a nehľadali prostriedky na to, aby sa tieto peniaze navýšili. Ak ste už neodložili peniaze z privatizácie na dôchodkovú reformu, mohli ste ich úplne kľudne dať na protipovodňové opatrenia, aby ste ochraňovali majetky a životy slovenských obyvateľov. Na toto ste vtedy nemali odvahu a dneska idete opätovne moralizovať, pričom sa vám čudujem. Ak by dneska nepracovala samospráva, armáda a polícia, dôsledky povodní by boli ďaleko horšie. Tak ja neviem, kde beriete odvahu spochybňovať prácu v samospráve a starostov pri rozdeľovaní prostriedkov. (Potlesk.)
Schlosár, Rastislav, poslanec NR SR (2018-05-25):
Vážené panie poslankyne, páni poslanci, budem teda len stručný. Keď sa, keď sa spýtate bežných ľudí, čo na politikoch im najviac prekáža, tak okrem korupcie a okrem zneužívania právomocí verejného činiteľa a okrem ďalších zločinov sú to predovšetkým privilégiá, teda nadpráva. To, že majú väčšie práva, ako majú obyčajní občania. Už teraz sme si zvykli na to, alebo mnohí ľudia si zvykli, naša strana si na to nezvykla, že sú tu isté národnostné skupiny, etnické menšiny, ktoré sú vyslovene privilegované, ktoré majú naozaj tie nadpráva, ktoré sú tzv. pozitívne diskriminované. Sú tu také etnické a náboženské skupiny, ktoré sú doslova nedotknuteľné, ktoré nemôžete kritizovať, pretože ak by ste ich kritizovali, tak prinajlepšom tuná v parlamente dostanete pokutu a prinajhoršom, ak by ste to povedali ako občan mimo tohto parlamentu, tak vás rovno zavrú do väzenia. Ale okrem toho sú tu aj privilegovaní jednotlivci a typickým príkladom takého privilegovaného jednotlivca je aj práve osoba prezidenta Slovenskej republiky. Pretože ako už povedali moji kolegovia, tak kým pri poslancoch bola trestnoprávna imunita vyslovene obmedzená len na výroky, ktoré sú prednesené tu v parlamente, tak prezidentovi zostala imunita úplne v plnej miere. To znamená, že prezident môže kľudne kradnúť, môže vraždiť, môže znásilňovať, môže sa dopustiť akéhokoľvek trestného činu a my ho nielenže nepotrestáme, my ho nebudeme ani vyšetrovať, my ho nebudeme ani trestne stíhať. Ak je teda toto demokracia, že prezident má zákonom dovolené niečo, čo majú bežní občania zákonom zakázané, tak potom žijeme asi v nejakom úplne inom štáte, ako si mnohí ľudia myslia, ako nám predstavujú, štandardní politici, ako nám predstavujú médiá. Preto, dámy a páni, naozaj je načase, aby sme zrušili imunitu, alebo teda obmedzili imunitu prezidenta Slovenskej republiky a aby sme mu dali také práva, aké majú bežní občania Slovenskej republiky, aby mal iba takú imunitu, ako majú aj, akú máme aj my, poslanci Národnej rady Slovenskej republiky. Ďakujem.
Saloň, Marián, poslanec NR SR (2022-02-22):
Ďakujem veľmi pekne všetkým mojim kolegom z opozície za podporné faktické poznámky. Vlastne veď to je presne o tom, že my len čítame to, čo bolo v uznesení Generálnej prokuratúry a možno dáme k tomu nejaký komentár, ale to sú fakty. To sú, to sú jednoducho fakty a tie sa ťažko počúvajú. Mrzí ma, že pán poslanec Pročko odišiel, keďže sa ma na niečo spýtal, tak si považujem za to, aby som mu odpovedal. Tak aspoň takto na diaľku, pán poslanec Pročko, neviem, či ste členom OĽANO, ak ste, tak tak ako vy ste hrdý člen OĽANO, tak ja som hrdý člen SMER-u. A tak ak som stál v dobrých časoch pri Robertovi Ficovi, tak vám môžem zagarantovať, že aj v tých horších časoch vždy budem stáť pri Robertovi Ficovi, lebo tak ma učili moji rodičia. Takže toľko k tomu. A, pán poslanec Pročko, keď ste spomínali použitie § 363 generálnym prokurátorom, generálny prokurátor robí len to, čo mu zákon ukladá. Viete, ono treba sa zamyslieť aj nad inou situáciou a my sme ju vôbec nezneužili tú situáciu, pretože človek nikomu nepraje, aby bol obvinený, aby bol stíhaný, aby bol právoplatne odsúdený, ale viete, pán poslanec Pročko, tu máte presne dvojaký meter vo vašej faktickej poznámke, pretože nikdy sme to nezneužili ani my. Ja to len okrajovo spomeniem. Aj vaša kolegyňa pani poslankyňa bola, bolo vznesené voči nej obvinenie a prokurátor v Žiline použil ten istý paragraf, ktorý použil generálny prokurátor Žilinka, 363, na zastavenie. Ale použil ju v súlade so zákonom. To znamená, že ak pani poslankyňa nespáchala tento trestný čin, z ktorého bola podozrivá, tak využil svoje právo, a preto nemám ani ja to dôvod komentovať, lebo ten prokurátor urobil len to, čo mu zákon umo... (Prerušenie vystúpenie časomerom.)
Mazurek, Milan, poslanec NR SR (2021-01-29):
Páni poslanci Žiak a Benčík, mňa v prvom rade udivuje ten nechutný cynizmus. My sa tu bavíme, toto je presne ten dôkaz, keď sa tu rehotá tento pán Žiak, my sa tu bavíme o tom, aká je nelichotivá situácia na Slovensku, ako ľudia prichádzajú o prácu, ako sa zvyšuje nezamestnanosť, ako zadlžujete naše deti, ako ľudia nemajú z čoho žiť, a bavíme sa tu o znižovaní platov poslancov a tento pán Žiak sa tu rehotá ako malé dieťa na pieskovisku a má z toho proste zábavu, srandu, pretože na jeho 4 500-eurový príjem nikto nesiaha. Toto je pravda, nikto mu nebude uberať peniaze, takže on sa môže rehotať celému Slovensku do očí. Ale prosím vás, aspoň trochu úcty k tým ľuďom, pán Žiak. To isté pre pána Benčíka. Prvá vec, hovoríte o tom, že ja nerozumiem tomu zákonu, že platy poslancov klesnú. Ale tu bolo navrhnuté, ja to podporujem, aby klesli ešte viac a klesli natrvalo, a to je ten zásadný rozdiel. Nieže na rok v určitom momente klesnú a potom sa znovu zvýšia. O tom je ten rozdiel. To znamená, nehovorte mi niečo, čomu, že niečomu nerozumiem, keď vy ste nepochopili alebo len smiešne zavádzate. Hovoríte, že priemerná mzda nie je uletený údaj, že to nie je fiktívny údaj. Choďte to povedať do Stropkova alebo do Sobraniec ľuďom, že priemerná mzda je úplne presný a správny údaj, a nájdite, koľko z desiatich ľudí tam zarába priemernú mzdu, a potom mi hovorte, či z pohľadu bežného človeka nie je táto mzda fiktívny údaj. A zároveň, keď mi chcete hovoriť niečo o vzdaní sa mandátu a niečo podobné, tak ja vám poviem úplne na rovinu, seriózne a viac sa k tejto téme vyjadrovať nebudem, že ja mám svedomie čisté. Keby som ho čisté nemal, tak sa mandátu vzdám. A ja som nikoho nezradil, v tom je ten rozdiel. Ďakujem pekne.
Kaník, Ľudovít, poslanec NR SR (2015-05-29):
Toto bude veľmi krátke. Ďakujem, vážená pani podpredsedníčka. Ja chcem oznámiť ctenej Národnej rade, že sťahujem tento návrh zákona, pretože na ďalšiu schôdzu Národnej rady vláda predkladá návrh novely o DPH, ktorá sa zaoberá úplne presne tým istým, akurát to rieši podľa mňa len formálne a nesprávne a bude dobre, keď zlúčime rozpravu, požiadam o zlúčenie rozpravy na budúcej schôdzi, aby sme naraz predebatovali zmenu v DPH. Takže sťahujem tento návrh zákona. Ďakujem.
Petrík, Simona, poslankyňa NR SR (2016-03-23):
Ja veľmi podobne, ďakujem za zváženie tohto návrhu a verím, že teda dospejeme ku konsenzuálnemu výsledku a za týchto okolností takisto sťahujem tento návrh.
Hort, Milan, podpredseda NR SR (2011-09-07):
Pani poslankyňa Bibiána Obrimčáková, nech sa páči.
Hrnčiar, Andrej, podpredseda NR SR (2018-02-09):
Pani poslankyňa Janíková.
Matejičková, Zuzana, poslankyňa NR SR (2024-09-26):
Ďakujem veľmi pekne za slovo, pán predsedajúci. Pán kolega, ja len doplním niekoľko tvojich myšlienok, aby to slovenská verejnosť počula, aby najmä nezabudla, že kto boli tí ľudia, ktorí zadlžili Slovensko až o 753 %, a teraz sme to práve my, ktorí musíme konsolidovať, aj keď sme to vôbec nechceli. Je nehorázne, že verejné financie zničili a zadlžili Slovensko do takej miery, že máme čo robiť, aby sme vôbec ľuďom nezničili ich životy a rodinné úspory, ktoré boli zdecimované už počas covidu, keď museli zatvárať svoje podniky a rodiny vyslovene živorili. A keď aj prosili na úradoch práce o nejakú pomoc, tak ak aj im bola nejaká poskytnutá, tak neskôr ju museli vracať, ale niektoré spoločnosti si užívali neuveriteľné dotácie. Takže nezabúdajme na to, kto to všetko spôsobil, kto nechával ľudí stáť v tých niekoľkohodinových radoch, čo neskôr aj priznal pán kolega Szalay z SaS a priznali sa v priamom prenose v Národnej rade, že mnoho podnikateľov zarobili milióny eur práve na testovaniach. Na testovanie sa vynaložilo až jedna miliarda eur. To sú tak obrovské peniaze, ktoré si ťažko vie slovenský občan predstaviť a my sa môžme len pýtať, kam zmizol teda pán Sulík, keď z ničoho nič položil mandát v Národnej rade a asi išiel teda kŕmiť tie klokany do Austrálie, ale bol to práve on, kto aj vypil celý bar v Dubaji aj s predchodcom predsedom, bývalým predsedom Národnej rady pánom Borisom Kollárom. Toto sú ľudia, ktorí to všetko spôsobili, a ja verím tomu, že čoskoro za túto vinu aj budú niesť plnú zodpovednosť. Ďakujem ešte raz za tvoj príspevok.
Kollár, Boris, predseda NR SR (2022-02-08):
Vážené kolegyne, kolegovia, budeme pokračovať hlasovaním, ale pred tým o slovo požiadal pán poslanec Jarjabek. Prosím, utíšme sa, zaujmime miesta v sále!
Laššáková, Jana, podpredsedníčka NR SR (2012-08-02):
Budete reagovať, pani podpredsedníčka? Nie. Teraz dávam slovo pánovi poslancovi Matovičovi za klub Obyčajní ľudia a nezávislé osobnosti. Nech sa páči, pán poslanec.
B. Bugár, podpredseda NR SR: (2002-03-21):
R. Hofbauer, poslanec: Ďakujem, že dávate pozornosť. Benešove dekréty sú dôsledkom záverov druhej svetovej vojny. Čiže ak Strane maďarskej koalície sa Benešove dekréty nepozdávajú, tak nech začnú spochybňovať Postupimskú dohodu, Jaltskú dohodu a Parížske dohovory. Pretože toto všetko sú konania, ktoré vyplynuli v súvislosti so závermi druhej svetovej vojny. Pán predsedajúci Bugár v tejto snemovni vyhlásil, že on neuznáva závery druhej svetovej vojny, nuž tak to je jeho osobný politický problém, ale to nemá nič spoločné so Slovenskou republikou. Iba sa hlási k tomu, že Maďarská republika do svojej pôdy pochovala Miklósa Hortyho a glorifikuje Jánosa Esterházyho. Ale otváranie a vôbec spomínanie Benešových dekrétov aj zo strany predsedu vlády, aj ministra zahraničných vecí, to je politická triviálnosť a kultúrna nevzdelanosť, pretože to nie je čo otvárať. Títo dvaja páni nie sú kompetentní, zodpovední a spôsobilí otvárať a spochybňovať medzištátne a celosvetovo uzavreté závery druhej svetovej vojny, ktorá urobila bodku za nacizmom a fašizmom.
Bugár, Béla, podpredseda NR SR (2010-11-30):
Ďakujem, pán podpredseda. Dávam slovo spoločnému spravodajcovi z výboru pre financie a rozpočet pánovi poslancovi Matejovi, aby odôvodnil prerokovanie tohto návrhu vo výbore. Nech sa páči.
Číž, Miroslav, podpredseda NR SR (2015-01-29):
Pani poslankyňa Janíková.
Klus, Martin, podpredseda NR SR (2019-12-05):
Pani ministerka, nech sa páči, vaša odpoveď.
Mičovský, Ján, minister pôdohospodárstva a rozvoja vidieka SR (2021-02-03):
Je 11.00 hod., budem musieť prerušiť.
Farkašovský, Karol, poslanec NR SR (2024-02-27):
Ďakujem pekne, pán predseda. V rozprave vystúpili traja poslanci, nepodali žiadny pozmeňujúci a doplňujúci návrh. Dajte preto, prosím, hlasovať o návrhu uznesenia ako o celku, tak uvedeného v tlači 98.
Matovič, Igor, poslanec NR SR (2011-03-29):
Pán poslanec Kaliňák, napriek tomu, že táto koalícia alebo moja koalícia ma vyhodila v podstate zo svojich radov, alebo strana SaS, preto, že som hlasoval podľa svojho svedomia, napriek tomu pri tomto konkrétnom zákone v súlade s mojím svedomím budem hlasovať za možnosť zmeniť tajnú voľbu na verejnú. (Potlesk.) A budem to robiť preto, lebo si myslím, že pre zodpovedného poslanca, ktorý hlasuje podľa svojho svedomia, nemôže hrať rolu to, či hlasuje tajne, alebo verejne. Lebo jednoducho vždy by mal hlasovať podľa svojho svedomia. A ja v tej verejnej voľbe budem hlasovať podľa svojho svedomia tak, ako mi to káže ústava.
Mihál, Jozef, podpredseda vlády a minister práce, sociálnych vecí a rodiny SR (2010-10-13):
Ďakujem, pán podpredseda. Vážení poslanci, vážené poslankyne, vážení prítomní, vládnym návrhom zákona, ktorým sa mení zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov v znení neskorších predpisov, sa precizujú podmienky poskytovania a zabezpečenia sociálnej služby pre klienta zo strany samosprávnych orgánov tak, aby sa jednoznačne zabezpečilo právo klienta na výber sociálnej služby a jej poskytovateľa, a tým aj právo na dostupnosť sociálnej služby. Zároveň sa návrhom zosúlaďuje § 8 ods. 2 a 3 zákona o sociálnych službách s Ústavou Slovenskej republiky v nadväznosti na nález Ústavného súdu Slovenskej republiky č. 332/2010 Z. z., ktorý rozhodol o nesúlade časti ustanovenia § 8 ods. 2 písm. d) a ods. 3 písm. d) zákona o sociálnych službách s Ústavou Slovenskej republiky. Navrhovaná právna úprava nepredpokladá dopad na štátny rozpočet a rozpočty obcí a vyšších územných celkov, keďže nezakladá žiadne nové kompetencie pre obce a vyššie územné celky, ktoré si náklady spojené s poskytovaním a zabezpečovaním sociálnych služieb pokrývajú v rámci svojich rozpočtov. Ďakujem.
B. Bugár, podpredseda NR SR: (2005-11-08):
Pýtam sa, či je všeobecný súhlas s týmto návrhom. (Odpovede z pléna.) Takže budeme hlasovať. O tomto procedurálnom návrhu dám hlasovať o chvíľočku. Ešte predtým má procedurálny návrh pán poslanec Cabaj. Nech sa páči.
Bugár, Béla, podpredseda NR SR (2019-01-31):
Ďakujem. Otváram rozpravu. Konštatujem, že som dostal jedinú písomnú prihlášku pani poslankyne Kaščákovej za klub SaS. Nech sa páči, máte slovo.
Hambálek, Augustín, poslanec NR SR (2015-11-24):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť ho.
Fecko, Martin, poslanec NR SR (2013-09-18):
Ďakujem pekne. Igor, ďakujem za tvoju rozpravu, pretože si zase vystihol a udrel klinec po hlave, tak som rád. Ja len krátko. Bol som upozornený, že keď pôjdem do politiky, tak kolegovia mi hovorili, Martin, daj si pozor, politici majú vyoperovanú hanbu. A, žiaľ, sa mi to potvrdzuje aj dnes, aj včera, aj, nechcem povedať, koľko už dní, že tá hanba u niektorých poslancov asi je predsa len vyoperovaná a je mi z toho smutno. Pýtam sa, pán Fico, pán premiér, chceme od vás až tak veľa? Chceme od vás až tak veľa, aby ste iba tu sedel? A keď vám niečo hovorí morálna a pracovná disciplína, tak chcel by som vás tu vidieť. A stále nás poučujete, že nemáme elementárnu slušnosť. Vy ju máte akú? Ďakujem. (Potlesk.)
Cmorej, Peter, poslanec NR SR (2023-02-14):
Chcem oceniť pána navrhovateľa, že tak urputne bojuje za tieto návrhy, ktoré teda evidentne nepísal on a písal ho jeho tím, je to veľmi obstojné a chcem ťa aj takto pochváliť, ale teda mohli ste to, mohli ste to naozaj trošku viacej premyslieť a využiť tie nástroje, ktoré už dneska máme v tom sociálnom systéme.
Vášáryová, Magdaléna, poslankyňa NR SR (2013-05-22):
Ďakujem veľmi pekne. Tak na začiatku len krátka reakcia na vás, pán spravodajca, keď už hovoríme tu o školstve, tak aspoň nehovorte „dneska“. Hovorte „dnes“, lebo tak je to správne po slovensky. Ale chcela som reagovať na vás, pán poslanec. Áno, táto správa je wishful thinking. Je to vlastne spísanie vecí, ktoré by bolo treba urobiť v školstve. Ale chýba tam ešte jedna vec. A to je, aby sme mali plán. Plán, na ktorom sa musí zjednotiť celá parlamentná opozícia, aj koalícia, teda vláda. Inak nemá zmysel robiť žiadnu školskú reformu. To musí byť absolútny konsenzus tak, ako sme ho mali voľakedy v zahraničnej politike. A tak na základe tohto konsenzu sme aj niečo dosiahli. Dosiahli sme členstvo Slovenska v NATO, hoci tu bol veľký odpor medzi obyvateľstvom, a dosiahli sme svoje členstvo v Európskej únii. A patríme a patrili sme medzi, aj zahranično-politicky, medzi tigrov Európy. Ale toto wishful thinking je naozaj len spísanie. A keď už hovoríme o tých profesoroch a učiteľoch, a pochádzam z učiteľskej rodiny a dodnes si na môjho otca spomínajú, učitelia sú absolútne rozhodujúci. A najnovšie výskumy, teraz aj v Amerike čo prebehli, čo som si čítala včera, predvčerom, sa jasne zhodujú v tom, že kvalita učiteľa rozhoduje. Kvalita učiteľa, bez kvalitných učiteľov, to znamená, nielen zvýšiť platy, ale vôbec, ísť na pedagogické fakulty. Veď my tu máme vysoké školy, ktoré sú založené len na to, aby tí majitelia ryžovali a rozdávali tituly. Veď tu také školy máme a vieme o nich, že sú také. Takže toto si vy... (Prerušenie vystúpenia časomerom.)
Figeľ, Ján, podpredseda NR SR (2013-12-04):
Ďakujem pekne, otváram rozpravu, do ktorej som dostal prihlášku so štyrmi menami. Za kluby je to Martin Fronc za Kresťanskodemokratické hnutie, pán Érsek za MOST – HÍD a individuálne Eva Horváthová z OĽANO a Martin Poliačik z SaS. Takže prvý v poradí je pán poslanec Martin Fedor, Martin Fronc, nech sa páči.
Bašistová, Alena poslankyňa NR SR (2019-10-16):
Ďakujem za slovo. Vážený pán predsedajúci, vážené panie poslankyne, vážení páni poslanci, v rozprave k uvedenému návrhu vystúpili dvaja poslanci a neboli podané žiadne pozmeňujúce a doplňujúce návrhy. Spoločná správa obsahuje 14 pozmeňujúcich a doplňujúcich návrhov. Najskôr budeme hlasovať o týchto pozmeňujúcich a doplňujúcich návrhoch zo spoločnej správy, spoločne o bodoch 1 až 14 s odporúčaním gestorského výboru schváliť. Prosím, pán predsedajúci.
Blahová, Natália, poslankyňa NR SR (2017-04-06):
Ďakujem pekne. Pán kolega, ďakujem, a že si vrátil loptičku naspäť tam, kam patrí. A k tomu, že jednoducho sa tu úplne zbytočne snažia predstavitelia vládnej strany SMER, a ako dobre upozornil pán kolega Mihál, lebo sú to len poslanci za SMER, nás obviňovať z nejakej politizácie. Oni sú tak veľmi vedľa! Lebo oni to hovoria o kom, oni to hovoria o členoch akreditačnej komisie, že politizujú? Veď polovice členov akreditačnej komisie sú zamestnanci ministerstva práce, sociálnych vecí a rodiny. Oni politizujú, keď hovoria, že treba akreditáciu zariadeniu zobrať? Kto politizuje? Politizuje napríklad kontrolná skupina ministerstva práce, sociálnych vecí a rodiny, ktorá našla sedem závažných porušení zákona a štyri nedodržania zmluvných podmienok? Politizuje táto kontrolná skupina? Politizuje zamestnankyňa, jedna aj druhá, pani psychologička ústredia práce? Oni sú niečie nominantky? Naše? No, vy ste sa zbláznili?! Veď my sme tu celý čas hovorili odborné argumenty, ktoré pochádzajú priamo z ministerstva práce, a podstata problému je, že minister práce svojich vlastných zamestnancov vôbec nerešpektuje. Hodil ich cez palubu kvôli politickému, politickému rozhodnutiu. Keď tu niekto politizuje, je tu pán minister, nedá na odborné rady a zakrýva všetko politickým pláštikom.
Přidal, Alojz, poslanec NR SR (2014-03-26):
Ešte desať-pätnásť minút.
A. Slafkovský, poslanec: (2007-06-26):
Veď využiť to, že dnes máme väčšinu v parlamente na to, aby sme zrušili princíp demokracie, ktorým je napríklad to, čo máme v zákone, že je tam väčšinovým spôsobom volený predseda a poslanci, veď tí poslanci dohromady majú päťnásobne väčší počet hlasov, ako mal predseda. Veď zhruba 100 000 voličských hlasov je potrebných na to, aby bolo zvolené jedno zastupiteľstvo. A pri väčšinovom systéme aj s 12-, 13-tisíc hlasmi sa stali župani, teda predsedovia predsedami. Neporovnateľne menší mandát ako fyzická osoba majú voči ostatným. To je princíp demokracie. Pri dvoch orgánoch volených väčšinovým systémom sa stane občas, že existuje kohabitácia, to znamená spolužitie dvoch rovnako silných, demokraticky zvolených orgánov, ktoré musia nájsť spolu cestu, ako budú fungovať. Ale to neznamená, že pri najbližšej možnej príležitosti tento princíp zrušíme tým, že pokrútime zásady väčšinového volebného systému pre samosprávne kraje a prispôsobíme si zákon na svoj obraz tak, aby to vyhovovalo malej skupine ľudí.
Danko, Andrej, podpredseda NR SR (2024-04-18):
Poslanec Krátky.
Figeľ, Ján, podpredseda NR SR (2014-06-27):
Pán navrhovateľ, to je záverečné slovo. Nech sa páči.
Danko, Andrej, podpredseda NR SR (2024-02-16):
Ďakujem, pán poslanec. Na vystúpenia pána poslanca tri faktické poznámky. Prvý poslanec Pollák.
R. Fico, poslanec: (2003-04-09):
Chcel by som, poprosím vás pani podpredsedníčka, keby ste urobili poriadok v sále s pánom podpredsedom Bugárom. Z. Martináková, podpredsedníčka NR SR: Dámy a páni poslanci, rokujeme do 19.00 hodiny. Prosím o vašu pozornosť. Vymieňanie názorov, prosím, mimo poslaneckej sály.
Žiga, Peter, podpredseda NR SR (2024-02-15):
Teraz otváram možnosť prihlásiť sa do rozpravy ústne. Jeden pán poslanec, končím možnosť prihlásiť sa do rozpravy ústne. Pán poslanec Pročko.
Bugár, Béla, podpredseda NR SR (2019-05-16):
Chcem sa opýtať, je všeobecný súhlas, aby body 89, 90 boli presunuté na ďalšiu schôdzu? (Súhlasná i nesúhlasná reakcia pléna.) Nie? Prezentujme sa a hlasujme. (Hlasovanie.) Prítomných 141, za 127, proti 4, 9 sa zdržali, 1 nehlasoval. Konštatujem, že návrh sme prijali. Takže teraz prosím pána poslanca Schlosára, aby uviedol teda hlasovanie v prvom čítaní o návrhu skupiny poslancov za vydanie zákona, ktorým sa dopĺňa zákon č. 400/2015 Z. z. o tvorbe právnych predpisov (tlač 1471). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov , tlač 1471.)
Brocka, Július, poslanec NR SR (2010-11-03):
Trváte, pán poslanec, na hlasovaní?
Vons, Peter, poslanec NR SR (2023-03-15):
Vážený pán predseda, informácia výboru neobsahuje žiadne návrhy. Gestorský výbor neprijal odporúčanie na hlasovanie o vrátenom zákone ako celku. Pán predsedajúci, sme v treťom čítaní , otvorte, prosím, rozpravu.
Fecko, Martin, poslanec NR SR (2014-05-13):
Ďakujem pekne. Pán kolega, ja by som zareagoval na jednu tvoju pasáž a síce týkajúcu sa Českej republiky, kde hovoríš, že nič sa nedeje. Podľa viceprezidenta Agrárnej komory Českej republiky pána Šnejdrlu už 20 % územia Českej republiky je buď priamo vo vlastníctve, alebo v správe cudzozemcov a v prihraničných oblastiach s Nemeckom a Rakúskom je to až 30 %. To znamená, to je ich predpoklad, pretože presné údaje neexistujú, tak ako u nás, kde sa hovorí, že plus-mínus 20-, 40-tisíc hektárov je už v rukách cudzozemcov. A čo sa týka tej hranice mladí – nemladí, samozrejme, v každom zákone, keď máš nejakú hranicu, stále sa nájde skupina, ktorá bude nejakým spôsobom hendikepovaná. To znamená, tam si to, tam sa to nedá tomu vyhnúť. Toľko z mojej strany. Ďakujem pekne.
Pellegrini, Peter, podpredseda NR SR (2020-05-19):
Ďakujem pekne. Ďalší v rozprave je pán poslanec Kuriak, zároveň posledný prihlásený do rozpravy.
Sulík, Richard, predseda NR SR (2011-05-19):
Pán poslanec Matej bude reagovať na faktické poznámky.
Hrnčiar, Andrej, podpredseda NR SR (2019-05-21):
Vyhlasujem všeobecnú rozpravu za skončenú. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Návrh zákona má tlač 1481. Návrh na jeho pridelenie na prerokovanie výborom je v rozhodnutí č. 1569. Dávam slovo poslancovi Mariánovi Kérymu, aby za skupinu poslancov návrh zákona uviedol. Ešte chcem upozorniť, že do 17.15 hod. budeme prerokovávať body.